DA

Bruxelles, den 6.6.2006

KOM(2006) 273 endelig

2006/0098 (CNS)

Forslag til

RÅDETS BESLUTNING

om ændring af beslutning 90/424/EØF om visse udgifter på veterinærområdet

(forelagt af Kommissionen)

BEGRUNDELSE

1. Begrundelse og formål

Dette forslag har ikke til formål at ændre politikken for udryddelse, bekæmpelse og overvågning af dyresygdomme og zoonoser. Kommissionens sigte med forslaget er at opdatere visse af de redskaber, der gøres brug af i forbindelse med Fællesskabets indsats på dyresundhedsområdet, ved at

– ændre de nuværende procedurer for tildeling af EF-tilskud til finansiering af nationale programmer for udryddelse, overvågning og bekæmpelse af dyresygdomme som omhandlet i artikel 24 i Rådets beslutning 90/424/EØF af 26. juni 1990 om visse udgifter på veterinærområdet [1]

– åbne mulighed for, at Fællesskabet godkender og finansierer flerårige programmer for udryddelse, bekæmpelse og overvågning af dyresygdomme og zoonoser

– opdatere anvendelsesområdet for de nuværende finansielle foranstaltninger for at forbedre informationspolitikken vedrørende dyresundhed og fødevaresikkerhed for animalske produkter og anvendelsen af integrerede edb-veterinærsystemer (Traces).

Vedlagte forslag om ændring af beslutning 90/424/EØF er derfor begrænset til tre specifikke elementer, som der er behov for at få opdateret snarest muligt, så Kommissionen og medlemsstaterne effektivt kan varetage deres respektive opgaver vedrørende

– ændringen af beslutningens artikel 24, som skal gøre det muligt at finansiere flerårige programmer for udryddelse, bekæmpelse og overvågning af dyresygdomme og zoonoser, og forenklingen af finansieringsprocedurerne og procedurerne for godkendelse af programmerne

– opdateringen af beslutningens artikel 37a, som skal sikre, at denne er i overensstemmelse med det forhold, at Animo-systemet er blevet justeret rent teknisk og integreret i Traces, det nye integrerede edb-system på veterinærområdet (system til overvågning af transport af levende dyr og af import til EU)

– ændringen af beslutningens artikel 16, som skal udvide anvendelsesområdet for informationspolitikken vedrørende dyrebeskyttelse, så denne omfatter alle aspekter af dyresundhed og fødevaresikkerhed for animalske produkter.

1.1. Generel baggrund for forslaget vedrørende flerårige programmer for udryddelse, bekæmpelse og overvågning af dyresygdomme og zoonoser

I henhold til artikel 24 i beslutning 90/424/EØF kan medlemsstaterne få finansielle tilskud fra Fællesskabet til deres programmer for udryddelse, bekæmpelse og overvågning af dyresygdomme. Artikel 29 giver mulighed for finansiering af programmer for overvågning og bekæmpelse af zoonoser efter samme procedure i artikel 24. For begge typer programmer gælder det, at medlemsstaterne godt kan forelægge flerårige programmer, men at Kommissionen ikke kan godkende finansieringen af programmerne for mere end ét år.

I dag gives Fællesskabets godkendelse af og finansielle støtte til ovenfor omtalte programmer på årsbasis efter udvalgsproceduren til programmer, som medlemsstaterne forelægger senest den 31. maj hvert år.

I bilaget til beslutning 90/424/EØF er der opstillet en liste over 23 endemiske dyresygdomme og 8 zoonoser eller epizootier, som kan give anledning til EF-tilskud.

1.2. Generel baggrund for forslaget vedrørende det integrerede veterinærinformationssystem (Traces)

I dag giver artikel 37a i beslutning 90/424/EØF mulighed for at yde økonomisk støtte fra Fællesskabet til datamatisering af veterinærprocedurerne ved indførsel. Traces-systemet, som dækker både handels- og importaspekter vedrørende levende dyr og animalske produkter, blev indført den 1. april 2004, og i henhold til Kommissionens beslutning 2004/292/EF er Traces obligatorisk for alle medlemsstaterne fra den 1. januar 2005.

1.3. Generel baggrund for forslaget vedrørende informationspolitikken på dyresundhedsområdet

Målet med den omfattende og samordnede strategi, der foreslås i hvidbogen om fødevaresikkerhed [2], er at skabe en mere sammenhængende og effektiv ramme for fødevaresikkerhedspolitikken, som sikrer mere åbenhed.

Indsamling og formidling af oplysninger er et nødvendigt skridt på vejen mod bedre lovgivning og en mere effektiv gennemførelse af reglerne. Der er et presserende behov for at få fastlagt og lette anvendelsen af de relevante bestemmelser i hele Fællesskabet inden for dyresundhed og fødevaresikkerhed, som dækker meget bredt. Dette ville også lette arbejdet for Kommissionen og medlemsstaterne i international sammenhæng, idet vores handelspartnere - og navnlig kandidatlandene - ville få større indsigt i og overblik over, hvordan fællesskabslovgivningen er skruet sammen.

Artikel 16 danner i dag retsgrundlag for finansielle bidrag til etableringen af en informationspolitik vedrørende beskyttelse af dyr. Det vil være lettere at harmonisere de dyresundhedsmæssige krav og styrke informationspolitikken vedrørende dyresundhed og fødevaresikkerhed for animalske produkter, hvis der skabes informationsværktøjer, herunder en database til indsamling, lagring og formidling af de nødvendige oplysninger.

2. Overensstemmelse med andre EU-politikker og -mål

Kommissionen har taget hul på en evaluering af Fællesskabets dyresundhedspolitik som helhed, og der vil i denne forbindelse blive set nærmere på omkostningseffektiviteten af de eksisterende finansielle instrumenter, der skal sikre overvågning, bekæmpelse og udryddelse af dyresygdomme, samt på, hvordan man får producenterne til at træffe de nødvendige foranstaltninger. Dette evalueringsarbejde vil kunne danne grundlag for forslag til nye, alternative modeller for ydelse af EU-tilskud til medlemsstaterne.

Med forslagene vedrørende flerårige programmer, Traces og informationspolitikken vedrørende dyresundhed og fødevaresikkerhed er der fuldt ud taget hensyn til de overvejelser, der har dannet grundlag for Kommissionens beslutning om at evaluere Fællesskabets dyresundhedspolitik.

3. Motivering og forventede resultater

3.1. Forventede resultater af forslaget vedrørende flerårige programmer

Formålet med dette forslag er at gøre det muligt for Kommissionen at godkende og finansiere flerårige programmer.

Godkendelses- og finansieringsprocedurerne forenkles, først og fremmest ved at man afskaffer en af de to afgørelser, der er påkrævede i henhold til de gældende procedurer.

Godkendelse og finansiering for flere år ad gangen ville sikre en mere effektiv forvaltning. Endelig skal ordningen - med godkendelse af flerårige programmer for højst 6 år ad gangen - tydeliggøre målene med udryddelsesprogrammerne, gøre det lettere at efterprøve dem og sikre en effektiv udnyttelse af EF-midlerne, hvorved der vil blive skabt mere åbenhed.

En kortere liste over sygdomme vil bidrage til at gøre prioriteringen mere effektiv. Med udgangspunkt i målsætningen om at skabe bedre resultater med Fællesskabets udryddelses-, bekæmpelses- og overvågningspolitikker på en effektiv måde og i fuld åbenhed er det nødvendigt at fastlægge prioriteringerne mere præcist. Den nye liste, som afspejler Fællesskabets prioriteringer, er opstillet ud fra, i hvilket omfang de forskellige sygdomme påvirker folkesundheden samt den internationale handel og samhandelen inden for Fællesskabet.

For at sikre et sammenhængende og effektivt system må det være hensigtsmæssigt at slå listerne over henholdsvis sygdomme og zoonoser sammen og at fastsætte, at den samme procedure for tildeling af EF-tilskud anvendes.

Udarbejdelse af en kortere liste over sygdomme vil betyde, at de foranstaltninger, der tildeles EF-tilskud, prioriteres på en måde, der sikrer en mere effektiv udnyttelse af EF-midlerne. Der kan - inden for Fællesskabets budgetrammer - blive tale om medfinansiering, hvis den pågældende medlemsstats prioriterede mål er i overensstemmelse med EF-prioriteringerne, og under forudsætning af at det nationale program er i tråd med eventuelle relevante programmer, der finansieres i andre medlemsstater.

3.2. Forventede resultater af forslaget vedrørende det integrerede veterinærinformationssystem (Traces)

I henhold til artikel 37a i beslutning 90/424/EØF kan der ydes EF-tilskud til den datamatisering af veterinærprocedurerne ved indførsel (Shift-projektet), der er fastsat ved beslutning 92/438/EØF. Shift og det dermed forbundne edb-baserede kommunikationsnet mellem veterinærmyndighederne (Animo), som blev etableret ved Kommissionens beslutning 91/398/EØF, er blevet erstattet af det integrerede system Traces.

Dette forslag sigter mod en opdatering af ordlyden i artikel 37a, så denne dels er i overensstemmelse med ovennævnte tiltag, dels udtrykkeligt giver mulighed for at finansiere de hosting- og vedligeholdelsesudgifter, det integrerede system er forbundet med.

3.3. Forventede resultater af forslaget om informationspolitikken vedrørende dyresundhed og fødevaresikkerhed for animalske produkter

Målet med den omfattende og samordnede strategi, der foreslås i hvidbogen om fødevaresikkerhed [3], er at skabe en mere sammenhængende og effektiv ramme for fødevaresikkerhedspolitikken, som sikrer mere åbenhed.

Inden for dyresundhed og fødevaresikkerhed, som omfatter en meget bred vifte af emner, er indsamling af oplysninger et must, hvis målet om bedre lovgivning og en mere effektiv gennemførelse af reglerne skal nås. En mere effektiv indsamling og formidling af oplysninger ville også lette arbejdet for Kommissionen og medlemsstaterne i internationale fora, idet vores handelspartnere - og navnlig kandidatlandene - ville få større indsigt i og overblik over, hvordan fællesskabslovgivningen er skruet sammen.

Artikel 16 i beslutning danner i dag retsgrundlag for økonomisk støtte til etableringen af en informationspolitik vedrørende beskyttelse af dyr.

Udkastet til forslag sigter mod at udvide anvendelsesområdet for disse bestemmelser, så de omfatter alle aspekter af dyresundhed og fødevaresikkerhed for animalske produkter.

4. Høring af interesserede parter og konsekvensanalyse

4.1. Høring af interesserede parter

Spørgsmålet om flerårig programmering er blevet drøftet med medlemsstaterne i flere arbejdsgrupper og ikke mindst på det møde, cheferne for veterinærtjenesterne holdt den 22. september 2004. Man konkluderede, at godkendelse og finansiering af programmer for udryddelse, bekæmpelse og overvågning af dyresygdomme og zoonoser for flere år ad gangen ville sikre en mere effektiv målopfyldelse. En sådan fremgangsmåde ville ligeledes sikre en mere effektiv forvaltning.

Europa-Parlamentet anmoder i sin beslutning A5-0396/2000, der blev vedtaget som svar på Revisionsrettens særberetning nr. 1/2000 [4] om udbruddet af klassisk svinepest i 1997-1998, om, at Animo (et edb-baseret net mellem veterinærmyndighederne) forvaltes og udvikles under Kommissionens fulde kontrol, og at der foretages ændringer under hensyntagen til Revisionsrettens bemærkninger. I punkt 123 i Parlamentets betænkning A5-0405/2002 om bekæmpelse af mund- og klovsygen i Den Europæiske Union i 2001 og om fremtidige præventive foranstaltninger til forebyggelse og bekæmpelse af dyresygdomme i Den Europæiske Union anføres det desuden, at Kommissionen omgående bør iværksætte foranstaltninger til forbedring af det eksisterende system til overvågning af dyretransporter i EU (Animo-systemet). Endvidere bør systemet til overvågning af import til EU (Shift-systemet) iværksættes så hurtigt som muligt.

4.2. Ekspertbistand

Hvad angår de flerårige programmer for udryddelse, bekæmpelse og overvågning har man - helt sideløbende med ovennævnte evaluering af Fællesskabets dyresundhedspolitik - i de senere år set nærmere på mulighederne for at forbedre forvaltningen af programmerne. I denne proces har man blandt andet taget hensyn til de erfaringer, der er gjort via en taskforce til overvågning af sygdomsudryddelse i medlemsstaterne, som blev etableret i overensstemmelse med foranstaltning 29 i hvidbogen om fødevaresikkerhed.

4.3. Konsekvensanalyse

Forslaget vil ikke have væsentlige økonomiske, miljømæssige og/eller sociale virkninger for en eller flere sektorer, og det vil heller ikke påvirke de vigtigste berørte parter nævneværdigt. Forslaget indebærer ikke en reform af politikker, men en opdatering af gældende bestemmelser på dette område, som skal sikre en bedre udnyttelse af de ressourcer, der er til rådighed.

De beskedne tekniske ændringer, som forslaget lægger op til, vil udelukkende berøre de kompetente myndigheder og andre administrative organer, som vil få gavn af den generelle forenkling af de nuværende procedurer.

5. Forslagets retlige aspekter

5.1. Retsgrundlag

Traktaten om oprettelse af Det Europæiske Fællesskab, særlig artikel 37.

5.2. Subsidiaritetsprincippet og proportionalitetsprincippet

De dyresundhedsforanstaltninger, der fastsættes i dette forslag, hører ind under Fællesskabets kompetence. Harmoniseringen af en række centrale krav vedrørende beskyttelse af folke- og dyresundheden er desuden i overensstemmelse med subsidiaritetsprincippet.

De foreslåede ændringer er begrænset til, hvad der er absolut nødvendigt for at gennemføre den påkrævede opdatering af gældende lovgivning. De rapporteringskrav, medlemsstaterne pålægges med den foreslåede nye ordlyd af artikel 24, vil ikke øge arbejdsbyrden. Rapporteringskravene er under alle omstændigheder nødvendige, for at Kommissionen kan kontrollere, at de programmer, der ydes EF-tilskud til, gennemføres korrekt, og at de regler, medlemsstaterne indfører til gennemførelse af de pågældende foranstaltninger, vil bidrage til at opfylde målene for disse programmer.

5.3. Reguleringsmiddel/reguleringsform

Den foreslåede retsakt er en beslutning. Dette forslag omfatter ændringer i de gældende bestemmelser om udgifter på veterinærområdet, som er indeholdt i en rådsbeslutning. Det er grunden til, at den retsakt, der er valgt til at ændre disse bestemmelser, er en ny rådsbeslutning.

6. Budgetmæssige konsekvenser

6.1. Budgetmæssige virkninger af forslaget vedrørende flerårige programmer for udryddelse, bekæmpelse og overvågning af dyresygdomme og zoonoser

De foreslåede ændringer vil ikke indebære ekstraudgifter for medlemsstaterne eller for fællesskabsbudgettet.

6.2. Budgetmæssige virkninger af forslaget vedrørende Traces

Der er allerede - ved Kommissionens beslutning 2004/675/EF [5] - stillet 300 000 EUR til rådighed i fællesskabsfinansiering til logistisk støtte til Traces-systemet med henblik på bistand til brugerne i en indledende periode på 15 måneder.

De omtrentlige årlige ekstraudgifter for fællesskabsbudgettet fra 2006 kan forventes at ville være:

– Hosting: 500 000 EUR

– Udvikling: 100 000 EUR.

6.3. Budgetmæssige virkninger af forslaget om informationspolitikken vedrørende dyresundhed og fødevaresikkerhed for animalske produkter

Udgifterne for fællesskabsbudgettet vil skulle opføres under posten "Andre foranstaltninger på veterinærområdet og inden for dyrevelfærd og folkesundhed" og vil beløbe sig til 200 000 EUR i ekstraudgifter for fællesskabsbudgettet pr. år.

7. Yderligere oplysninger

7.1. Ophævelse af gældende retsforskrifter

Vedtagelse af forslaget vil indebære ophævelse af Rådets beslutning 90/638/EØF om fastsættelse af EF-kriterier for foranstaltninger til udryddelse og overvågning af en række dyresygdomme [6]. De tekniske bilag til beslutningen indeholder de kriterier, som de programmer, medlemsstaterne forelægger Kommissionen, skal opfylde for at blive godkendt som foranstaltning i henhold til artikel 24 i beslutning 90/424/EØF.

Disse kriterier er rent tekniske krav, som skal sikre, at de foranstaltninger, der gennemføres under programmerne, er effektive. De tekniske kriterier samt detaljerede gennemførelsesbestemmelser vedrørende programmers og rapporters format bør derfor fastlægges efter udvalgsproceduren i én enkelt kommissionsbeslutning.

Kommissionen ville gerne vedtage en kommissionsbeslutning efter udvalgsproceduren samme dato, som den i dette dokument foreslåede rådsbeslutning træder i kraft, med kriterier for og standardkrav til programmernes indhold samt standardrapporteringskrav.

Dette ville betyde en forenkling af gældende lovgivning og en lettelse af lovgivningsbyrden for både medlemsstaterne og Kommissionen.

7.2. Det Europæiske Økonomiske Samarbejdsområde

Den forslåede retsakt er ikke af relevans for EØS, idet finansieringsinstrumenter, der er omfattet af beslutning 90/424/EØF, ikke er et EØS-anliggende.

2006/0098 (CNS)

Forslag til

RÅDETS BESLUTNING

om ændring af beslutning 90/424/EØF om visse udgifter på veterinærområdet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [7],

under henvisning til udtalelse fra Europa-Parlamentet [8],

under henvisning til udtalelse fra Det Europæiske Økonomiske og Sociale Udvalg [9], og

ud fra følgende betragtninger:

(1) Fællesskabet medfinansierer medlemsstaternes aktiviteter til udryddelse, bekæmpelse og overvågning af dyresygdomme og zoonoser på grundlag af årlige programmer, som godkendes på de betingelser og efter den procedure, der er fastlagt i artikel 24 i Rådets beslutning 90/424/EØF af 26. juni 1990 om visse udgifter på veterinærområdet [10].

(2) En gennemgang af de procedurer, der anvendes til Fællesskabets medfinansiering af programmer for udryddelse, bekæmpelse og overvågning af dyresygdomme og zoonoser, hvor der blandt andet er taget hensyn til de erfaringer, der er gjort med arbejdet i den taskforce til overvågning af sygdomsudryddelse i medlemsstaterne, som blev etableret i overensstemmelse med foranstaltning 29 i hvidbogen om fødevaresikkerhed [11], har vist, at godkendelse og finansiering af disse programmer for flere år ad gangen samt opstilling af en ny liste over sygdomme og zoonoser ville sikre bedre resultater. Godkendelse og finansiering af programmerne for udryddelse, bekæmpelse og overvågning af dyresygdomme og zoonoser for flere år ad gangen ville sikre en mere effektiv opfyldelse af målene for disse programmer, gøre forvaltningen bedre og mere åben samt lette revision og derigennem sikre en mere effektiv udnyttelse af EF-midlerne. Bestemmelserne, som programmerne er omfattet af, bør derfor ændres, så de giver mulighed for finansiering af flerårige programmer.

(3) Ovennævnte gennemgang har også vist, at anvendelse af en liste med et begrænset antal dyresygdomme og zoonoser, der kan give anledning til medfinansiering, ville øge effektiviteten af programmerne for udryddelse, bekæmpelse og overvågning. Listen - som afspejler Fællesskabets prioriteringer - over sygdomme og zoonoser, der bekæmpes med økonomisk støtte fra Fællesskabet, bør opstilles under hensyntagen til de pågældende sygdommes og zoonosers potentielle konsekvenser for folkesundheden samt for handelen internationalt og inden for Fællesskabet med dyr og animalske produkter. De bestemmelser, der specifikt vedrører bekæmpelse af zoonoser, bør derfor udgå.

(4) For at forenkle proceduren for godkendelse af de programmer for udryddelse, bekæmpelse og overvågning, som medlemsstaterne forelægger Kommissionen, bør det gøres muligt at godkende programmer, hvortil der kan ydes EF-tilskud, med én enkelt afgørelse i stedet for de to afgørelser, der kræves i dag, nemlig om henholdsvis opstilling af en liste over de programmer, hvortil der kan ydes EF-tilskud, og godkendelse af programmerne.

(5) For at Kommissionen skal kunne overvåge programmernes gennemførelse, bør medlemsstaterne regelmæssigt aflægge rapport til Kommissionen om deres aktiviteter, resultater og udgifter.

(6) Ved Rådets beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme [12] er der fastsat tekniske kriterier og oplysningskrav vedrørende programmer for udryddelse, bekæmpelse og overvågning, som der ansøges om EF-tilskud til. Disse kriterier og krav bør regelmæssigt og i tide opdateres og tilpasses den tekniske og videnskabelige udvikling samt erfaringerne med gennemførelsen af programmerne. Kommissionen bør derfor kunne vedtage og om nødvendigt opdatere de tekniske kriterier. Beslutning 90/638/EØF bør i overensstemmelse hermed ophæves.

(7) Ved Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF [13] integreres de allerede eksisterende edb-systemer (Animo og Shift) i det nye system. Der bør derfor tages hensyn til de tekniske landvindinger inden for datamatiseringen af veterinærprocedurerne, ligesom der bør afsættes de nødvendige ressourcer til hosting, forvaltning og vedligeholdelse af de integrerede edb-veterinærsystemer.

(8) Indsamling af oplysninger er en forudsætning for bedre lovgivning og en mere effektiv gennemførelse af lovgivningen vedrørende dyresundhed og fødevaresikkerhed. Der er desuden et presserende behov for at sikre den bredest mulige formidling af oplysninger om lovgivningen på disse områder i hele Fællesskabet. Anvendelsesområdet for beslutning 90/424/EØF bør derfor udvides, så bestemmelserne om finansiering af informationspolitikken vedrørende beskyttelse af dyr også kommer til at omfatte dyresundhed og fødevaresikkerhed for animalske produkter.

(9) Beslutning 90/424/EØF bør derfor ændres i overensstemmelse hermed -

VEDTAGET FØLGENDE BESLUTNING:

Artikel 1

I beslutning 90/424/EØF foretages følgende ændringer:

1) Artikel 1, tredje led, affattes således:

"− programmer for udryddelse, bekæmpelse og overvågning af dyresygdomme og zoonoser."

2) Artikel 16 affattes således:

"Artikel 16

Fællesskabet bidrager finansielt til at etablere en informationspolitik vedrørende dyresundhed, dyrevelfærd og fødevaresikkerhed for animalske produkter, herunder:

a) etablering og udvikling af informationsværktøjer, herunder en hensigtsmæssig database, til

i) indsamling og lagring af alle oplysninger om fællesskabslovgivningen vedrørende dyresundhed, dyrevelfærd og fødevaresikkerhed for animalske produkter

ii) formidling af de i nr. i) omhandlede oplysninger til de kompetente myndigheder, producenterne og forbrugerne

b) gennemførelse af de undersøgelser, der er nødvendige for at udarbejde og udvikle retsforskrifter vedrørende dyrevelfærd."

3) Titlen på afsnit II affattes således:

"Programmer for udryddelse, bekæmpelse og overvågning af dyresygdomme og zoonoser".

4) Artikel 24 affattes således:

"Artikel 24

1. Der indføres en EF-finansieringsforanstaltning til godtgørelse af udgifter afholdt af medlemsstaterne til finansiering af nationale programmer for udryddelse, bekæmpelse og overvågning af de dyresygdomme og zoonoser, der er opført på listen i bilaget (i det følgende benævnt "programmer").

Listen i bilaget kan ændres efter proceduren i artikel 41, især i forbindelse med nye sygdomme, der udgør en risiko for dyresundheden og - indirekte - folkesundheden.

2. Senest den 31. marts hvert år forelægger medlemsstaterne Kommissionen de årlige eller flerårige programmer, som skal iværksættes i det følgende år, og som de ønsker at få EF-tilskud til.

Programmer, der forelægges efter den 31. marts, kan ikke komme i betragtning med hensyn til tilskud i det følgende år.

Programmer, der forelægges af medlemsstaterne, skal opfylde kriterier, der vedtages efter proceduren i artikel 41. Hvad angår flerårige programmer skal de oplysninger, der kræves i henhold til de i dette afsnit omhandlede kriterier, fremlægges for hvert år af programmets varighed.

3. Kommissionen kan anmode en medlemsstat om at forelægge et flerårigt program eller at forlænge varigheden af et allerede forelagt etårigt program, hvis det vurderes, at det er nødvendigt med flerårig programmering for at sikre en mere effektiv udryddelse, bekæmpelse og overvågning af en bestemt sygdom, især på baggrund af potentielle trusler mod dyresundheden og - indirekte - folkesundheden.

4. Kommissionen vurderer de programmer, der forelægges af medlemsstaterne, ud fra et veterinært og et økonomisk synspunkt.

Medlemsstaterne giver Kommissionen alle supplerende oplysninger, som denne finder påkrævet for at kunne vurdere programmet.

Perioden for indsamling af samtlige oplysninger om programmerne afsluttes hvert år den 15. september.

5. Senest den 30. november hvert år godkendes følgende efter proceduren i artikel 42:

a) programmerne, eventuelt ændret for at tage hensyn til den vurdering, der er omhandlet i stk. 4

b) EF-tilskuddets størrelse

c) maksimumsbeløbet for EF-tilskuddet

d) eventuelle betingelser for ydelse af EF-tilskuddet.

Programmer godkendes for en periode på højst seks år.

6. Ændringer i programmerne godkendes efter proceduren i artikel 42.

7. For hvert godkendt program forelægger medlemsstaterne Kommissionen følgende:

a) foreløbige tekniske og økonomiske rapporter

b) en detaljeret teknisk årsrapport med en vurdering af de opnåede resultater og et detaljeret regnskab over udgifterne i det foregående år, som indsendes senest den 31. marts hvert år.

8. Betalingsanmodninger, der vedrører udgifter afholdt af en medlemsstat til et bestemt program i det foregående år, indsendes til Kommissionen senest den 31. marts.

Hvis fristen for indsendelse af betalingsanmodninger overskrides, nedsættes EF-tilskuddet med 25 % den 1. maj, 50 % den 1. juni, 75 % den 1. juli og 100 % den 1. september i det pågældende år.

Senest den 30. oktober hvert år træffer Kommissionen afgørelse om EF-støtten under hensyntagen til de tekniske og økonomiske rapporter, der er forelagt af den pågældende medlemsstat i henhold til stk. 7.

9. Kommissionens eksperter kan foretage kontrol på stedet i samarbejde med den kompetente myndighed, i det omfang det er nødvendigt for at sikre en ensartet anvendelse af denne beslutning, i overensstemmelse med artikel 45 i Europa-Parlamentets og Rådets forordning (EF) nr. 882/2004 [14].

Kommissionens eksperter kan ved gennemførelsen af denne kontrol bistås af en ekspertgruppe nedsat efter proceduren i artikel 41.

10. Gennemførelsesbestemmelser til denne artikel vedtages efter proceduren i artikel 41."

5) Artikel 26 affattes således:

"Artikel 26

Fællesskabets budgetmæssige forpligtelser i forbindelse med medfinansieringen af programmerne indgås årligt. Udgiftsforpligtelserne i forbindelse med de flerårige programmer indgås i overensstemmelse med artikel 76, stk. 3, i Rådets forordning (EF) nr. 1605/2002 [15]. For flerårige programmer indgås den første budgetmæssige forpligtelse, når programmerne er godkendt. Hver efterfølgende forpligtelse indgås af Kommissionen på grundlag af afgørelsen om at yde tilskud, jf. artikel 24, stk. 5."

6) Artikel 29, 29a, 32 og 33 udgår.

7) Artikel 37a, stk. 1, affattes således:

"Der kan ydes tilskud fra Fællesskabet til datamatisering af veterinærprocedurerne vedrørende:

a) samhandel inden for Fællesskabet med og import af levende dyr og animalske produkter

b) hosting, forvaltning og vedligeholdelse af integrerede edb-veterinærsystemer."

8) Bilaget erstattes af teksten i bilaget til nærværende beslutning.

Artikel 2

Rådets beslutning 90/638/EØF ophæves med virkning fra datoen for ikrafttrædelsen af beslutningen om fastsættelse af de kriterier, der er omhandlet i artikel 24, stk. 2, tredje afsnit, i beslutning 90/424/EØF, og de gennemførelsesbestemmelser, der er omhandlet i samme beslutnings artikel 24, stk. 10.

Artikel 3

Programmer vedtaget inden denne beslutnings ikrafttrædelse er fortsat underkastet bestemmelserne i beslutning 90/424/EØF.

Artikel 4

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand

BILAG

Dyresygdomme og zoonoser

– Kvægtuberkulose

– Kvægbrucellose

– Fåre- og gedebrucellose (B. melitensis)

– Bluetongue i endemiske områder eller højrisikoområder

– Afrikansk svinepest

– Smitsomt blæreudslæt hos svin

– Klassisk svinepest

– Infektiøs hæmatopoietisk nekrose

– Infektiøs lakseanæmi

– Miltbrand

– Oksens ondartede lungesyge

– Aviær influenza

– Rabies

– Echinokokkose

– Transmissible spongiforme encephalopatier (TSE)

– Campylobacteriose

– Listeriose

– Salmonellose (zoonotisk salmonella)

– Trikinose

– Verotoksinproducerende E. coli."

FINANSIERINGSOVERSIGT

1. FORSLAGETS BETEGNELSE: Forslag til Rådets beslutning om ændring af Rådets beslutning 90/424/EØF om visse udgifter på veterinærområdet

2. ABM/ABB-RAMME

Politikområde: SUNDHED OG FORBRUGERBESKYTTELSE

Aktiviteter: FØDEVARESIKKERHED, DYRESUNDHED, DYREVELFÆRD OG

PLANTESUNDHED

3. BUDGETPOSTER

3.1 Budgetposter

17 04 01: Programmer for udryddelse og overvågning af

dyresygdomme og overvågning af den fysiske tilstand hos dyr,

som frembyder en risiko for folkesundheden, der er fremkaldt

af en ekstern faktor

17 04 02: Andre foranstaltninger på veterinærområdet og inden for

dyrevelfærd og folkesundhed

3.2 Foranstaltningens og de finansielle virkningers varighed:

FORANSTALTNINGEN ER IKKE TIDSBEGRÆNSET

3.3 Budgetoplysninger (indsæt om nødvendigt flere rækker):

Budgetpost | Udgifternes art | Nye | EFTA-bidrag | Bidrag fra ansøgerlandene | Udgiftsområde i de finansielle overslag |

17 04 01 | Oblig. | Ikke-opdelte | JA | NEJ | NEJ | Nr. [1A] |

17 04 02 | Oblig. | Ikke-opdelte | JA | NEJ | NEJ | Nr. [1A] |

17 04 03 | Oblig. | Ikke-opdelte | NEJ | NEJ | NEJ | Nr. [1A] |

4. SAMMENFATNING AF RESSOURCERNE

4.1 Finansielle ressourcer

4.1.1 Sammenfatning af forpligtelsesbevillinger (FB) og betalingsbevillinger (BB)

i mio. EUR (3 decimaler)

Udgiftstype | Punkt | | År 2006 | n+1 | n+2 | n+3 | n+4 | n+5 og ff. | I alt |

Driftsudgifter | | | | | | | | |

Forpligtelsesbevillinger (FB) | 8.1 | a | 0,8 | 0,8 | 0,8 | 0,8 | 0,8 | 0,8 | 4,8 |

Betalingsbevillinger (BB) | | b | 0,8 | 0,8 | 0,8 | 0,8 | 0,8 | 0,8 | 4,8 |

Administrative udgifter inden for referencebeløbet | | | | |

Teknisk og administrativ bistand (IOB) | 8.2.4 | c | 0,0 | 0,0 | 0,0 | 0,0 | 0,0 | 0,0 | 0,0 |

SAMLET REFERENCEBELØB | | | | | | | |

Forpligtelsesbevillinger | | a+c | 0,8 | 0,8 | 0,8 | 0,8 | 0,8 | 0,8 | 4,8 |

Betalingsbevillinger | | b+c | 0,8 | 0,8 | 0,8 | 0,8 | 0,8 | 0,8 | 4,8 |

Administrative udgifter, der ikke er medtaget i referencebeløbet | | |

Personaleressourcer og dermed forbundne udgifter (IOB) | 8.2.5 | d | 0,108 | 0,108 | 0,108 | 0,108 | 0,108 | 0,108 | 0,648 |

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 8.2.6 | e | 0,0 | 0,0 | 0,0 | 0,0 | 0,0 | 0,0 | 0,0 |

Samlede anslåede finansielle omkostninger ved foranstaltningen

FB I ALT, inkl. udgifter til personaleressourcer | | a+c+d+e | 0,908 | 0,908 | 0,908 | 0,908 | 0,908 | 0,908 | 5,448 |

BB I ALT, inkl. udgifter til personaleressourcer | | b+c+d+e | 0,908 | 0,908 | 0,908 | 0,908 | 0,908 | 0,908 | 5,448 |

Samfinansiering – –

Hvis forslaget indebærer samfinansiering med medlemsstaterne eller med andre organer (oplys hvilke), angives der et skøn i tabellen nedenfor over beløbet for denne samfinansiering (der kan indsættes flere rækker, hvis der forventes samfinansiering med flere organer):

i mio. EUR (3 decimaler)

Samfinansierende organ | | År n | n+1 | n+2 | n+3 | n+4 | n+5 og ff. | I alt |

…………………… | f | | | | | | | |

FB I ALT, inkl. samfinansiering | a+c+d+e+f | | | | | | | |

4.1.2 Forenelighed med den finansielle programmering

X Forslaget er foreneligt med den gældende finansielle programmering

Forslaget kræver omprogrammering af det relevante udgiftsområde i de finansielle overslag

Forslaget kan kræve anvendelse af bestemmelserne i den interinstitutionelle aftale (dvs. fleksibilitetsinstrumentet eller revision af de finansielle overslag)

4.1.3 Finansielle virkninger på indtægtssiden

X Forslaget har ingen indflydelse på indtægterne

Forslaget har finansielle virkninger - virkningerne for indtægterne er som følger:

NB: Alle enkeltheder og bemærkninger vedrørende metoden for beregning af virkningerne for indtægterne anføres i et særskilt bilag.

i mio. EUR (1 decimal)

| | Forud for foranstaltningen [År n-1] | | Efter foranstaltningens iværksættelse |

Budgetpost | Indtægter | | | [År n] | [n+1] | [n+2] | [n+3] | [n+4] | [n+5] |

| a) Indtægter i absolutte tal | | | | | | | | |

| b) Ændringer i indtægterne | | | | | | | | |

(Angiv hver relevant indtægtsbudgetpost og indsæt flere rækker i tabellen, hvis der er virkninger for flere budgetposter)

4.2 Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 8.2.1.

Årlige behov | År n | n+1 | n+2 | n+3 | n+4 | n+5 og ff. |

Personaleressourcer i alt | 1 | 1 | 1 | 1 | 1 | 1 |

5. SÆRLIGE FORHOLD OG MÅL

5.1 Behov, der skal dækkes på kort eller lang sigt med hensyn til de forskellige foreslåede ændringer i gældende lovgivning

5.1.1 Flerårige udryddelsesprogrammer

Overgangen fra etårige til flerårige programmer ville sikre en mere effektiv opfyldelse af målene for disse programmer.

5.1.2 Ændring af listen over sygdomme og zoonoser, der kan give anledning til tilskud til udryddelsesforanstaltninger

Afkortning af listen over dyresygdomme og zoonoser, der kan give anledning til samfinansiering, ville øge effektiviteten af programmerne for udryddelse, bekæmpelse og overvågning.

5.1.3 Et integreret edb-veterinærsystem

Tilskud til indførelse, udvikling, forvaltning, hosting og vedligeholdelse af et integreret edb-veterinærsystem for handel med og import af levende dyr og animalske produkter vil sikre en effektiv forvaltning heraf.

5.1.4 Indsamling og formidling af oplysninger

Oprettelse af en database vil lette harmoniseringen af kravene vedrørende dyresundhed, dyrevelfærd og fødevaresikkerhed.

5.2 Merværdien af Fællesskabets engagement og forslagets sammenhæng med andre finansielle instrumenter og eventuel synergi

5.2.1 Flerårige udryddelsesprogrammer

Overgangen fra etårige til flerårige programmer skulle sikre en bedre forvaltning med henblik på at tydeliggøre målene for udryddelsesprogrammerne, gøre det lettere at efterprøve dem og sikre en mere effektiv udnyttelse af bevillingerne.

5.2.2 Ændring af listen over sygdomme og zoonoser, der kan give anledning til tilskud til udryddelsesforanstaltninger

En kortere liste over sygdomme vil bidrage til at forbedre prioriteringen og udnyttelsen af de disponible bevillinger.

5.2.3 Et integreret edb-veterinærsystem

Udviklingen af et integreret edb-veterinærsystem skal ledsages af effektiv forvaltning og fortsat støtte, hvis systemet skal vedblive at være et nyttigt redskab også i fremtiden.

5.2.4 Indsamling og formidling af oplysninger

Indsamling og formidling af oplysninger om dyresundhed, dyrevelfærd og fødevaresikkerhed vil bidrage til at harmonisere de dyresundhedsmæssige krav og styrke informationspolitikken vedrørende dyresundhed.

5.3 Forslagets mål, forventede resultater og øvrige indikatorer set i forbindelse med ABM-rammen

Mål 1: Indførelse af muligheden for at finansiere programmerne på flerårig

basis

Mål 2: Ændring af listen over sygdomme, der kan give anledning til tilskud til

udryddelses- og/eller overvågningsforanstaltninger

Mål 3: Hosting og vedligeholdelse af samt støtte til edb-veterinærprocedurer i

forbindelse med handel.

Mål 4: Udvidelse af bestemmelserne om informationspolitikken.

KUN GENNEMFØRELSEN AF MÅL 3 OG MÅL 4 ER FORBUNDET MED DIREKTE EKSTRAUDGIFTER FOR EU-BUDGETTET.

5.4 Gennemførelsesmetode (vejledende)

Angiv nedenfor, hvilken eller hvilke metoder der er valgt til gennemførelse af foranstaltningen.

X Central forvaltning

x Direkte af Kommissionen

ٱ Indirekte ved delegation til:

ٱ Forvaltningsorganer

ٱ Organer oprettet af Fællesskaberne, jf. artikel 185 i finansforordningen

ٱ Nationale offentlige organer eller public service-organer

ٱ Fælles eller decentral forvaltning

ٱ med medlemsstaterne

ٱ med tredjelande

ٱ Fælles forvaltning med internationale organisationer (angiv nærmere)

Relevante bemærkninger:

6. OVERVÅGNING OG EVALUERING

6.1 Overvågningssystem

Kommissionen råder allerede nu over basisovervågningsredskaber såsom Den Stående Komité for Fødevarekæden og Dyresundhed, cheferne for veterinærtjenesterne og netværket af EF-referencelaboratorier.

6.2 Evaluering

6.2.1 Forudgående evaluering og forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Den foreslåede flerårige strategi for udryddelse af sygdomme og zoonoser er blevet drøftet med medlemsstaterne i flere arbejdsgrupper og ikke mindst på det møde, cheferne for veterinærtjenesterne holdt den 22. september 2004.

Overvågning af dyretransporter i EU og af import til EU blev anbefalet af Europa-Parlamentet som svar på en beretning fra Revisionsretten.

6.2.2 Regler for fremtidige evalueringer og deres hyppighed

Som nævnt ovenfor råder Kommissionen over redskaber som Den Stående Komité for Fødevarekæden og Dyresundhed, cheferne for veterinærtjenesterne og netværket af EF-referencelaboratorier, så den til enhver tid kan evaluere de forskellige foranstaltninger, der er omfattet af Rådets beslutning 90/424/EØF.

7. FORHOLDSREGLER MOD SVIG

Artikel 7 og 8 i Rådets forordning (EF) nr. 1258/1999 om finansiering af den fælles landbrugspolitik finder anvendelse på alle udgifter, der er omfattet af Rådets beslutning 90/424/EØF. Alle transaktioner, der er omfattet af denne beslutning, kan således gøres til genstand for efterfølgende revision.

8. RESSOURCER

8.1 Finansielle omkostninger i forbindelse med forslagets mål

Forpligtelsesbevillinger i mio. EUR (3 decimaler)

Beskrivelse af mål, foranstaltninger og output | Type output | Gen. snit. omkostn. | År 2006 | År n+1 | År n+2 | År n+3 | År n+4 | År n+5 og ff. | I ALT |

| | | Antal output | Samlede omkostninger | Antal output | Samlede omkostninger | Antal output | Samlede omkostninger | Antal output | Samlede omkostninger | Antal output | Samlede omkostninger | Antal output | Samlede omkostninger | Antal output | Samlede omkostninger |

OPERATIONELT MÅL NR. 1 | | | | - | | - | | - | | | - | | | - | | - |

OPERATIONELT MÅL NR. 2 | | | | - | | - | | - | | | - | | | - | | - |

OPERATIONELT MÅL NR. 3 | | 0,600 | 1 | 0,6 | 1 | 0,6 | 1 | 0,6 | 1 | 0,6 | 1 | 0,6 | 1 | 0,6 | 6 | 3,6 |

OPERATIONELT MÅL NR. 4 | | 0,200 | 1 | 0,2 | 1 | 0,2 | 1 | 0,2 | 1 | 0,2 | 1 | 0,2 | 1 | 0,2 | 6 | 1,2 |

SAMLEDE OMKOSTNINGER | | 0,400 | 2 | 0,8 | 2 | 0,8 | 2 | 0,8 | 2 | 0,8 | 2 | 0,8 | 2 | 0,8 | 12 | 4,8 |

8.2 Administrative udgifter

8.2.1 Personaleressourcer – antal og type

Stillingstyper | | Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter) |

| | År n | År n+1 | År n+2 | År n+3 | År n+4 | År n+5 |

Tjenestemænd eller midlertidigt ansatte [16] (17 01 01) | A*/AD | 5 | 5 | 5 | 5 | 5 | 5 |

| B*, C*/AST | | | | | | |

Personale [17], der finansieres over art. 17 01 02 | | | | | | |

Andet personale [18], der finansieres over art. 17 01 04/05 | | | | | | |

I ALT | 5 | 5 | 5 | 5 | 5 | 5 |

8.2.2 Opgavebeskrivelse

Gennemgang af tekniske og økonomiske rapporter, forarbejde for indgåelse af forpligtelser og anvisning af betalinger

8.2.3 Kilde til personaleressourcer (vedtægtsomfattede)

(Hvis der er tale om mere end en kilde, angives antal stillinger fra hver kilde)

x Stillinger, der i øjeblikket er afsat til forvaltningen af programmet, og som skal erstattes eller forlænges

Stillinger, der er forhåndsallokeret i forbindelse med APS/FBF-proceduren for år n

Stillinger, hvorom der skal ansøges i forbindelse med den næste APS/FBF-procedure

Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

Stillinger, der er nødvendige i år n, men ikke forudset i APS/FBF-proceduren for det pågældende år

8.2.4 Andre administrative udgifter, der er medtaget i referencebeløbet (XX 01 04/05 – udgifter til administrativ forvaltning) – –

i mio. EUR (3 decimaler)

Budgetpost (nummer og betegnelse) | År n | År n+1 | År n+2 | År n+3 | År n+4 | År n+5 og ff. | I ALT |

1. Teknisk og administrativ bistand (herunder personaleudgifter) | | | | | | | |

Forvaltningsorganer [19] | | | | | | | |

Anden teknisk og administrativ bistand | | | | | | | |

intern | | | | | | | |

ekstern | | | | | | | |

Teknisk og administrativ bistand i alt | | | | | | | |

8.2.5 Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer | År n | År n+1 | År n+2 | År n+3 | År n+4 | År n+5 og ff. |

Tjenestemænd og midlertidigt ansatte (17 01 01) | 0,108 | 0,108 | 0,108 | 0,108 | 0,108 | 0,108 |

Personale finansieret over artikel 17 01 02 (hjælpeansatte, nationale eksperter, kontraktansatte osv.)(oplys budgetpost) | | | | | | |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 0,108 | 0,108 | 0,108 | 0,108 | 0,108 | 0,108 |

Beregning – tjenestemænd og midlertidigt ansatte – –Der henvises om fornødent til punkt 8.2.1. – – |

Beregning – personale, der finansieres over art. 17 01 02 – –Der henvises om fornødent til punkt 8.2.1. – – |

8.2.6 Andre administrative udgifter, der ikke er medtaget i referencebeløbet – –

i mio. EUR (3 decimaler) – –

| År n | År n+1 | År n+2 | År n+3 | År n+4 | År n+5 og ff. | I ALT |

17 01 02 11 01 – Tjenesterejser | | | | | | | |

17 01 02 11 02 – Møder og konferencer | | | | | | | |

17 01 02 11 03 – Udvalg [20] | | | | | | | |

17 01 02 11 04 – Undersøgelser og høringer | | | | | | | |

17 01 02 11 05 – Informationssystemer | | | | | | | |

2. Andre forvaltningsudgifter i alt (17 01 02 11) | | | | | | | |

3. Andre udgifter af administrativ karakter (angiv hvilke, herunder budgetpost) | | | | | | | |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) | 0 | 0 | 0 | 0 | 0 | 0 | 0 |

Beregning – Andre administrative udgifter, der ikke er medtaget i referencebeløbet

[1] EFT L 224 af 18.8.1990, s. 19. Senest ændret ved beslutning 2006/53/EF (EUT L 29 af 2.2.2006, s. 37).

[2] KOM(1999) 719 endelig.

[3] KOM(1999) 719 endelig.

[4] EFT C 85 af 23.3.2000, s. 1.

[5] EUT L 309 af 6.10.2004, s. 26.

[6] EFT L 347 af 12.12.1990, s. 27. Ændret ved direktiv 92/65/EØF (EFT L 268 af 14.9.1992, s. 54).

[7] EUT C […] af […], s. […].

[8] EUT C […] af […], s. […].

[9] EUT C […] af […], s. […].

[10] EFT L 224 af 18.8.1990, s. 19. Senest ændret ved beslutning 2006/53/EF (EUT L 29 af 2.2.2006, s. 37).

[11] KOM(1999) 719 endelig.

[12] EFT L 347 af 12.12.1990, s. 27. Ændret ved direktiv 92/65/EØF (EFT L 268 af 14.9.1992, s. 54).

[13] EUT L 94 af 31.3.2004, s. 63. Ændret ved beslutning 2005/123/EF (EUT L 39 af 11.2.2005, s. 53).

[14] EUT L 165 af 30.4.2004, s. 1. Berigtiget i EUT L 191 af 28.5.2004, s. 1.

[15] EFT L 248 af 16.9.2002, s. 1.

[16] Udgifter, der IKKE er medtaget i referencebeløbet.

[17] Udgifter, der IKKE er medtaget i referencebeløbet.

[18] Udgifter, der er medtaget i referencebeløbet.

[19] Der skal henvises til den specifikke finansieringsoversigt for det eller de pågældende forvaltningsorganer.

[20] Oplys, hvilken type udvalg det drejer sig om, og hvilken gruppe det tilhører.

--------------------------------------------------